Z-3/2011

Sóknaraðilar eru A-kvk-nf A-kvk-nf S-kvk-nf, kt. 000000-0000, Arnarheiði 29, Hveragerði og E-kk-nf G-kk-nf, kt. 000000-0000, Finnsbúð 13, Þorlákshöfn, en varnaraðilar eru Sýslumaðurinn á Selfossi, kt. 000000-0000, Hörðuvöllum 1, Selfossi; Byko ehf., kt. 000000-0000, Bíldshöfða 20, Reykjavík og Íbúðalánasjóður, kt. 000000-0000, Borgartúni 21, Reykjavík.

Sóknaraðilinn A-kvk-nf A-kvk-nf S-kvk-nf gerir þær kröfur að nauðungarsölugerð Sýslumannsins á Selfossi, sem fram fór á Finnsbúð 13, Þorlákshöfn, fastnr. 228-6569, íbúð 010101, hinn 1. mars. sl. verði ógild með úrskurði. Þá er gerð krafa um málskostnað að skaðlausu að mati dómsins auk virðisaukaskatts af málflutningsþóknun.

Sóknaraðilinn E-kk-nf G-kk-nf hefur gert kröfu um meðalgöngu í málinu, en eru dómkröfur hans að öðru leyti samhljóða dómkröfum sóknaraðilans A-kvk-ef A-kvk-ef.

Í sameiginlegri greinargerð sóknaraðila er af þeirra hálfu gerð um það varakrafa að verði aðalkrafa ekki tekin til greina þá verði málskostnaður látinn falla niður. Hafa ekki komið fram andmæli um að varakrafa komist að í málinu.

Í þinghaldi þann 5. maí sl. var mætt af hálfu varnaraðilanna Sýslumannsins á Selfossi og Íbúðalánasjóðs og gerðar þær kröfur að nauðungarsala yrði staðfest hvað varðar eignarhluta sóknaraðilans A-kvk-ef A-kvk-ef varðandi umrædda eign. Ekki var mætt af hálfu varnaraðilans Byko ehf.

Tilkynning sóknaraðilans A-kvk-ef A-kvk-ef barst dóminum þann 29. mars sl. og var málið þingfest þann 5. maí 2011. Var málið tekið fyrir á ný þann 17. maí, 31. maí og 15. júní sl. en sóknaraðili kvað ganga illa að fá gögn afhent hjá sýslumanni. Í þinghaldi þann 15. júní sl. barst og var lögð fram krafa sóknaraðilans E-kk-ef G-kk-ef um meðalgöngu. Þá féll þingsókn varnaraðilanna Sýslumannsins á Selfossi og Íbúðalánasjóðs niður þann 15. júní sl. og var þá málið tekið til úrskurðar að kröfu sóknaraðila sbr. 3. mgr., sbr. 2. mgr. 76. gr. laga nr. 90/1991 um nauðungarsölu, sbr. 1. mgr. 84. gr. sömu laga.

Málavextir

Samkvæmt því sem fram kemur í málatilbúnaði sóknaraðila A-kvk-ef A-kvk-ef hefur hún um nokkurt skeið átt í fjárhagslegum erfiðleikum. Í febrúar sl. muni hafa verið auglýst nauðungarsala á fasteign sóknaraðila, Finnsbúð 13, Þorlákshöfn sem fara skyldi fram 1. mars 2011. A-kvk-nf A-kvk-nf hafi leitað til embættis Umboðsmanns skuldara og hafi henni borist staðfesting á móttöku umsóknar þann 25. febrúar sl. Þann 28. febrúar sl. hafi embætti Sýslumannsins á Selfossi verið send sérstök tilkynning sem ætluð sé til þinglýsingar. Við fyrirtöku nauðungarsölu hafi legið fyrir að Byko ehf. og Íbúðalánasjóður hafi afturkallað uppboðsbeiðnir sínar. Hins vegar muni hafa legið fyrir krafa Sýslumannsins á Selfossi vegna ógreiddra skipulagsgjalda, að fjárhæð u.þ.b. 80.000 krónur.

Kveður sóknaraðili A-kvk-nf A-kvk-nf sýslumann hafa látið nauðungarsöluna fara fram, þrátt fyrir að embætti hans hafi borist áðurnefnd tilkynning Umboðsmanns skuldara þann 28. febrúar 2011, auk þess sem auglýsing hafi verið birt í Lögbirtingablaði þann 25. sama mánaðar. Þá kveðst sóknaraðili ekki hafa verið á vettvangi þegar nauðungarsalan fór fram, enda hafði hún verið fullvissuð um að ekki yrði af nauðungarsölunni.

Þá kveðst sóknaraðili A-kvk-nf A-kvk-nf hafa fengið þau svör hjá sýslumanni að umrædd tilkynning hafi farið í vinnslubunka á skrifstofu embættisins, þannig að annað hvort hafi eigi verið búið að þinglýsa umræddri tilkynningu á eignina eða þá að sýslumanni, sem uppboðshaldara, hafi ekki borist vitneskja um hana. Þá hefur sóknaraðili A-kvk-nf A-kvk-nf það eftir embætti Umboðsmanns skuldara að tilkynningar sem þessar séu afdráttarlaust sendar sýslumannsembættum daglega og fari slíkt eigi milli mála.

Áðurnefnd tilkynning til sýslumanns, sem lögð hafi verið fram í máli þessu, beri með sér að hún hafi verið móttekin til þinglýsingar þann 4. mars 2011 og verið þinglýst á eignina þann 7. mars 2011, með svohljóðandi athugasemd: „Athugast á eigninni er nauðungarsöluyfirlýsing“.

Í kröfu sóknaraðilans E-kk-ef G-kk-ef, sem lögð var fram í þinghaldi þann 15. júní sl. kemur fram að E-kk-nf sé þinglýstur eigandi að 50% fasteignar þeirrar er mál þetta varðar, Finnsbúð 13 í Þorlákshöfn. Kveðst hann hafa verið viðstaddur nauðungarsöluna en ekki notið neinna leiðbeininga á uppboðsþingi. Kveður sóknaraðilinn E-kk-nf sér hafa verið kunnugt um að A-kvk-nf A-kvk-nf hafi leitað til embættis Umboðsmanns skuldara og að af þeim sökum hafi honum verið tjáð að hennar eignarhluti yrði ekki seldur. Hafi A-kvk-nf A-kvk-nf ekki verið viðstödd nauðungarsöluna og hafi E-kk-nf upplýst um að hún væri á sjúkrahúsi í barneignum.

Í sameiginlegri greinargerð beggja sóknaraðila er frá því greint að Íbúðalánasjóður hafi afturkallað nauðungarsölubeiðni sína með yfirlýsingu dagsettri 9. september 2010. Þá hafi Lögheimtan, fyrir hönd Byko ehf. afturkallað nauðungarsölubeiðni með yfirlýsingu dagsettri 14. febrúar 2011. Þá kemur fram í greinargerð sóknaraðila að krafa sýslumanns hafi einungis verið á hendur sóknaraðila A-kvk-þgf A-kvk-þgf og því hafi verið um að ræða sölu á hennar eignarhluta.

Af hálfu varnaraðila hefur málsatvikalýsingu sóknaraðila ekki verið mótmælt.

Niðurstaða

Kröfu E-kk-ef G-kk-ef um meðalgöngu hefur ekki verið mótmælt. Eins er ljóst að sem þinglýstur eigandi að 50% hluta í fasteign þeirri er mál þetta varðar telst hann hafa lögmæta hagsmuni af úrlausn málsins. Með vísan til framangreinds er E-kk-þgf G-kk-þgf heimil meðalganga í málinu og telst hann sóknaraðili þess.

Sóknaraðilar byggja á því að nauðungarsala á fasteigninni Finnsbúð 13, Þorlákshöfn, sem fram fór þann 1. mars sl. hafi farið fram án lagaheimildar gagnvart báðum sóknaraðilum. Byggja sóknaraðilar á c. lið 1. mgr. 11. gr. laga nr. 101/2010 um greiðsluaðlögun einstaklinga hvað varðar eignarhluta sóknaraðila A-kvk-ef A-kvk-ef, og því að ekki hafi með réttu legið fyrir nein nauðungarsölubeiðni á hendur sóknaraðila E-kk-þgf vegna eignarhluta hans.

Þá vísa sóknaraðilar til 1. mgr. 130. gr. laga nr. 91/1991 um meðferð einkamála og laga nr. 50/1988 um virðisaukaskatt.

Varnaraðilar hafa ekki látið málið til sín taka að öðru leyti en því að við þingfestingu málsins kröfðust Sýslumaðurinn á Selfossi og Íbúðalánasjóður þess að nauðungarsalan yrði staðfest. Ekki hafa borist nein mótmæli við málatilbúnaði sóknaraðila.

Er ljóst að mati dómsins að sóknaraðilinn A-kvk-nf A-kvk-nf, hafi þegar nauðungarsalan fór fram, notið greiðsluskjóls þess sem getið er í 11. gr. laga nr. 101/2010, og hafi kröfuhöfum af þeim sökum verið óheimilt að krefjast nauðungarsölu á eign hennar. Verður á því byggt sem sóknaraðili heldur fram, og ekki hefur verið mótmælt, að greiðsluskjól A-kvk-ef A-kvk-ef hafi ekki einungis verið auglýst í Lögbirtingablaði þegar nauðungarsalan fór fram, heldur hafi Sýslumaðurinn á Selfossi, daginn áður, móttekið sérstaka tilkynningu þess efnis.

Hvað varðar þátt sóknaraðilans E-kk-ef verður á því byggt, enda hefur því ekki verið mótmælt og það í samræmi við gögn málsins, að nauðungarsölubeiðni Sýslumannsins á Selfossi, sem stóð ein eftir er aðrar nauðungarsölubeiðnir höfðu verið afturkallaðar, hafi aðeins verið beint að sóknaraðilanum A-kvk-þgf A-kvk-þgf og því ekki lagastoð fyrir nauðungarsölu á eignarhluta sóknaraðilans E-kk-ef.

Með vísan til alls þess er að framan greinir er fallist á kröfur sóknaraðila, enda eru þær í samræmi við gögn málsins.

Af gögnum málsins, sem og málatilbúnaði sóknaraðila, er ljóst að varnaraðilarnir Íbúðalánasjóður og Byko ehf. höfðu afturkallað nauðungarsölubeiðnir sínar er nauðungarsala sú er mál þetta varðar fór fram og verður þeim því ekki gert að greiða sóknaraðilum málskostnað. Með vísun til 3. mgr. 84. gr. laga nr. 90/1991 um nauðungarsölu, sbr. 130. gr. laga nr. 91/1991 um meðferð einkamála í héraði ber hins vegar að ákveða að Sýslumaðurinn á Selfossi skuli greiða sóknaraðilum málsins málskostnað og þykir hann hæfilega ákveðinn kr. 200.000 að teknu tilliti til virðisaukaskatts.

S-kk-nf G. G-kk-nf, héraðsdómari, kveður upp þennan úrskurð.

Úrskurðarorð:

Nauðungarsölugerð Sýslumannsins á Selfossi, sem fram fór á Finnsbúð 13, Þorlákshöfn, fastanúmer 228-6569, íbúð 010101, hinn 1. mars 2011, er ógild.

Sýslumaðurinn á Selfossi greiði sóknaraðilum kr. 200.000 í málskostnað, að meðtöldum virðisaukaskatti.

S-kk-nf G. G-kk-nf.